Нұрлан Салауатұлы Жарасов

Нұрлан Салауатұлы Жарасов  (3 қараша, 1953 жыл, Алматы қаласында туған) - қазақстандық  дирижер. Қазақстанның еңбек сіңірген қайраткері .  Абай атындағы Қазақ ұлттық опера және балет театрының бас дирижері.  Қазақ ұлттық консерваториясының  доценті.

Жалпы мәліметтер
Әкесі - Жарасов Салауат Абдоллаұлы, марқүм. Анасы -
Жарасова Күлбадан Әзімбайқызы, зейнеткер, қазақ тілі мен
әдебиетінің оқытушысы болып жұмыс істеген.

Н.А. Римский-Корсаков атындағы Ленинград мемлекеттік
консерваториясының опералық-симфониялық факультетін
бітірген (1986), опералық-симфониялық оркестрінің дирижері.

Қазақ, орыс және ағылшын (сөздікпен) тілдерін біледі.

1975 жылдан - Абай атындағы Мемлекеттік академиялық
опера және балет театры режиссерінің көмекшісі. 1977 жылдан - Кеңес Әскерінің қатарында қызметте. 1979 жылдан - Абай атындағы Мемлекеттік академиялық опера
және балет театры дирижерінің ассистенті. 1981 жылдан -
Н.А. Римский-Корсаков атындағы Ленинград мемлекеттік
консерваториясының студенті. 1984 жылдан - ҚазКСР Мемлекеттік симфониялық оркестрінің дирижері. 1989 жылдан -
Құрманғазы атындағы Алматы мемлекеттік консерваториясының оркестр дирижері кафедрасының меңгерушісі.

1997 жылдан бері - Абай атындағы Мемлекеттік академиялық опера және балет театрының бас дирижері.

«Қорқыт» қамқорлық қорының мүшесі.

Марапаттары
2002 жылы «ҚР тәуелсіздігіне -10 жыл» мерекелік медалі;
2005 жылы  «Қазақстанның еңбек сіңірген қайраткері» құрметті атағы; 
 «Құрмет ордені»  мен марапатталған. 	
 Қазақ ұлттық консерваториясының  доценті.

Жеке қасиеттері
Саяси қайраткер ретіндегі идеалы - Н.Ә. Назарбаев.

Қазақстанның болашағы туралы болжамы - «Қазақстанның
болашағына нық сенімді».

Хоббиі - балық аулау.

Сүйіп оқитын әдебиеті - А.С. Пушкин.

Үйленген. Жұбайы - Көпсадықова Ш.А. (1961 ж.т.), Абай
атындағы Мемлекеттік академиялық опера және балет
театрының концертмейстері.Қазақстан Республикасында кімнің кім екені . Екі томдық анықтамалық. Алматы, 2011 жыл. ISBN 978-601-278-473-2

 Дереккөздер 

Санат:Дирижерлер
Санат:Қазақстан дирижерлері